钦定古今图书集成/明伦汇编/闺媛典/第301卷 > 皇清三十四 > 张光先母周氏
## 钦定古今图书集成/明伦汇编/闺媛典/第301卷 > 皇清三十四 > 张光先母周氏

按《浮山县志》：周氏，张光先母。端重有容德，年三十而寡。夫临殁，顾妾李及李生子，光绍谓周曰：“尔有长子三人，可以相守，李氏年少子幼，奈何？” 周曰：“李氏结发从君，非他媵可比，我在无忧也。” 未几，李亦亡。周抚光绍，恩勤倍至，教训有成，以寿终。